ആര്ക്കും കയറിച്ചെല്ലാവുന്ന വഴിയമ്ബലമായി സിപിഐഎം അധ:പധിച്ചു കെ സുധാകരന് തിരുവനന്തപുരം: കോണ്ഗ്രസ്സ് വിട്ട കെ പി അനില്കുമാറിനെ സ്വാഗതം ചെയ്ത സിപിഎമ്മിനെ രൂക്ഷമായി വിമര്ശിച്ച് കെ പിസിസി അധ്യക്ഷന് കെ സുധാകരന്. ആര്ക്കും കയറിച്ചെല്ലാവുന്ന വഴിയമ്ബലമായി സിപിഐഎം അധ:പധിച്ചെന്ന് കെ സുധാകരന്റെ വിമര്ശനം. പുറത്താക്കുന്ന മാലിന്യങ്ങളെ സമാഹരിക്കുന്ന കളക്ഷന് ഏജന്റ് ആയി എ കെ ജി സെന്റര് മാറുന്നു. കൂറുമാറ്റക്കാരെയും അവസരവാദികളെയും സ്വീകരിക്കുന്ന അവസ്ഥയിലേക്ക് സിപിഎം കൂപ്പുകുത്തിയെന്നും കെ സുധാകരന് ആരോപിച്ചു. അനില്കുമാര് നടത്തിയത് ഗുരുതരമായ അച്ചടക്ക ലംഘനം. അദ്ദേഹത്തെ പുറത്താക്കാന് നേരത്തെ തന്നെ തീരുമാനിച്ചിരുന്നു. അതേസമയം സിപിഐഎമ്മിനെ കുറിച്ച് ബോധ്യമുണ്ടായിരുന്നെങ്കില് നേരത്തെ കോണ്ഗ്രസ് പാര്ട്ടി വിടാമായിരുന്നെന്ന് പ്രതിപക്ഷ നേതാവ് വി ഡി സതീശന് വിമര്ശിച്ചു. കോണ്ഗ്രസില് നിന്നുള്ള വെസ്റ്റുകളെ സിപിഐഎം സ്വീകരിച്ചു കൊണ്ടിരിക്കുന്നവെന്ന് കെ മുരളീധരനും ചൂണ്ടിക്കാട്ടി. The post ആര്ക്കും കയറിച്ചെല്ലാവുന്ന വഴിയമ്ബലമായി സിപിഐഎം അധ:പധിച്ചു കെ സുധാകരന് first appeared on MalayalamExpressOnline.